Ir-Regolament tal-Kummissjoni (KEE) Nru 1026/94
tat-2 ta' Mejju 1994
li jemenda r-Regolament (KEE) Nru 1538/91 li jintroduċi regoli dettaljati għall-implimentazzjoni tar-Regolament (KEE) Nru 1906/90 dwar ċerti standards rigward il-marketing tat-tjur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1906/90 tas-26 ta' Ġunju dwar ċerti standards ta' tqegħid fis-suq għat-tjur [1], kif l-aħħar emendat bir-Regolament (KE) Nru 3204/93 [2], u b'mod partikolari l-Artikolu 9 tiegħu,
Billi r-Regolament tal-Kummissjoni (KEE) Nru 1538/91 [3], kif l-aħħar emendat bir-Regolament (KEE) Nru 2891/93 [4], jispeċifika il-laboratorju ta' referenza tal-Komunità responsabbli għall-ivverifikar tal-kontenut ta' l-ilma ta' tiġieġ iffriżat u ffriżat malajr u l-kompetenzi u x-xogħlijiet rispettivi tagħhom; billi l-laboratorju ta' referenza tal-livell sabiex iwettaq ix-xogħlijiet stabbiliti;
Billi l-għajnuna finanzjarja tal-Komunità għandha, fil-bidu, tkun provduta għal perjodu ta' tliet snin; billi din għandha tiġi eżaminata mill-ġdid bil-għan li tingħata estensjoni qabel ma jintemm il-perjodu inizjali;
Billi għandu jiġi konkluż kuntratt bejn il-Komunità Ekonomika u l-laboratorju ta' referenza tal-Komunità li jistabbilixxi l-kondizzjonijiet li jirregolaw il-pagament ta' l-għajnuna finanzjarja;
Billi il-Kumitat ta' Ġestjoni għal-Laħam tat-Tjur u l-Bajd ma tax opinjoni fil-limitu ta' żmien mogħti lilu mill-President,
ADOTTAT DAN IR-REGOLAMENT:
L-Artikolu 1
Il-paragrafu 14 li ġej huwa b'dan il-mezz miżjud ma' l-Artikolu 14a tar-Regolament (KEE) Nru 1538/91:
"14. Il-Komunità għandha tagħti lil-laboratorju ta' referenza tal-Komunità "Het Spelderholt", Centre for Poultry Research and Information Services, Beekbergen, l-Olanda, għajnuna finanzjarja sa massimu ta' ECU 75000 għal perjodu ta' tliet snin mit-tmiem tax-xogħlijiet li jirreferi għalihom l-Anness IX il-paragrafu 1.
L-għajnuna finanzjarja għandha titħallas lil-laboratorju ta' referenza skond it-termini tal-kuntratt konkluż bejn il-Kummissjoni, li taġixxi f'isem il-Komunità Ewropea, u l-laboratorju.
Id-Direttur Ġenerali tad-Direttorat Ġenerali għall-Agrikoltura għandu jkun awtorizzat li jiffirma l-kuntratt f'isem il-Kummissjoni."
L-Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' Mejju 1994.